Medisinerrekruttkompaniet var en tidligere rekruttskole for norske studenter innen embedsstudiene medisin, odontologi og psykologi, og for utvalgte studenter i veterinærmedisin. Skolen ble gjennomført som et kurs i sommerferien i løpet av studentenes første studieår og varte syv uker. Kurset besto av vanlig soldatopplæring med våpentrening og tilhørende grunnleggende militære fag. Bømoen på Voss var i mange år hovedleir for kompaniet. Kurset ble etter at studentene var ferdige med embetseksamen etterfulgt av et syv ukers offiserskurs gjennomført på den nå nedlagte Lahaugmoen leir. Etter endt kurs ble studentene beskikket som løytnanter og beordret til tjeneste etter Forsvarets behov. Utdanningen er senere erstattet av et kortere kurs som fast gjennomføres på Sessvollmoen militærleir. (1).